Liane de Pougy

Anne-Marie Chassaigne, konocita kom Liane de Pougy esis un de la maxim famoze konocata amorvendistini di Paris dum la Bel Epoko (t.e. la tempo ante la Unesma mondomilito). El naskis en 1869 en l'urbo La Flèche, departmento Sarthe, Francia.

El esis filiino di oficiro e di matro de nobela origino. El havis bona edukado en kuvento. Lua mariajo kande el esis tre yuna (19 yari) esis falio ed elua spozulo pafis kontakte adsur elu, ma vundis el negrave. Pos ico el fugis de elua hemo lernis la danso e la kanto e divenis tre sucesoza amorvendistino. En lua nova vivo el komencis per adoptar la surnomo Liane de Pougy. Multa richa amorantin di amba sexui el havis, nam el esis bisexuala. La granda amoro di lua vivo esis romanautorino de Usana origino, Natalie Clifford Barney. En 8 di junio 1910 el spozigis la Rumaniana princo Georges Ghika. Plu tarde, el divenis tre piacha e finis elua vivo en monakineyo di Lausanne en 1950.

Kategorio:Franciani